wickkiey/tamil-wikipedia-chunked huggingface dataset:
# கறையான் கவசம்

## பொருள்கள்

கறையான் கவசங்கள் பல்வேறு பொருட்களால் உருவாக்கப்படலாம். துத்தநாகம் பூசிய இரும்பு, ஈய வெள்ளீயக் கலப்புலோகம், செம்பு அல்லது அலுமினியம் உள்ளிட்ட பல்வேறு உலோகங்களைப் பயன்படுத்தி கறையான் கவசங்கள் தயாரிக்கப்படுகின்றன. அடித்தளச் சுவரின் மேற்பகுதிக்கும் மரத்தின் சந்து தகட்டின் அடிப்பகுதிக்கும் இடையில் பொருந்தும் வகையில் இந்த உலோகத் தாள் பயன்படுத்தப்படுகிறது. கறையான் கவசத்தின் விளிம்புகள் பொதுவாக வளைக்கப்பட்டு, சுவரின் முகத்திற்குச் சற்று அப்பால் நீட்டிக்கப்பட்டு, கீழே திருப்பப்படுகின்றன. இது சுவரின் முகத்திலிருந்து கீழே ஓடும் தண்ணீரைத் திசைதிருப்புகிறது. மண்ணிலிருந்து நிலத்தடி கறையான்களின் இயக்கத்தைக் குறைக்கிறது. கறையான் கவசங்கள் ஒரு கட்டிடத்தை கறையான்களின் செயல்பாட்டிலிருந்து பாதுகாக்காது. ஆனால் கறையான்களின் செயல்களைக் காணக்கூடியதாக மாற்ற உதவும்.  
சமீபத்தில், கருங்கல் மற்றும் பாலிவினைல் குளோரைடு செங்கலுக்கிடையில் இடப்பட்டு கறையான்களைக் கட்டுப்படுத்தப் பயன்படுகிறது. இதில் கறையான்கள் முழுச் சுற்றளவையும் சுற்றியுள்ள கட்டிடத்திற்குள் நுழைய முடியும். கறையான்கள் மென்று அந்தப் பொருளை ஊடுருவுவதற்குக் கறையான்கள் கவசம் மிகவும் தடிமனாக இருப்பதால், கறையான்கள் எளிதில் அழிக்கக்கூடிய திறந்தவெளிக்கு இடம்பெயரக் கட்டாயப்படுத்துகின்றன. இந்த வகைப் பொருட்களைப் பயன்படுத்துவதன் நன்மைகள் என்னவென்றால், இவை சுற்றுச்சூழல் சங்கத்தின் பரிந்துரையின் கீழ் வழங்கப்படுகின்றன. இவை உலோகங்களை விட மலிவானது. மேலும் பிற கவசப் பாதுகாப்பு அமைப்புகளுடன் எளிதில் இணைத்துப் பயன்படுத்தலாம்.
# கறையான் கவசம்

## பிரச்சனைகள்

கறையான் கவசங்களில் உள்ள ஒரு சிக்கல் என்னவென்றால், உலோகக் கவசத்திற்குள் எஃகு வலுவூட்டும் கம்பிகள் ஊடுருவும் மடிப்புகள் மற்றும் திறப்புகளில் உள்ள இடைவெளிகள் ஆகும். பல வகையான நிலத்தடி கறையான்கள் இத்திறப்பு வழியாக நுழைய முடியும் என்பதால், இந்த இடைவெளிகளைக் கறையான்களைத் தடுக்கும் அடைப்பான் மூலம் மூட வேண்டும். கூடுதலாக, கவசத்தின் கீழ் கறையான்களைக் கட்டுப்படுத்த அடைப்பான்களைப் பயன்படுத்தப்பட வேண்டும். எனவே கறையான்கள் கட்டமைப்புகளின் வெளிப்புறத்திற்குச் செல்ல வேண்டிய கட்டாயத்தில் உள்ளன.
# கறையான் கவசம்

## இதர பொருட்கள்

பன்னாட்டுக் குறியீடு குழுமத்தினால் மதிப்பீடு செய்யப்பட்ட "கறையான் கவசங்கள்" என்பதை விட "கறையான்கள் தடைகள்" என்று அழைக்கப்படும் இரண்டு பொருட்கள் உள்ளன. ஒன்று ரசாயனம் அல்லாத கறையான்கள் தடுப்பு முத்திரை கொண்ட நீர்புகா சவ்வு, மற்றொன்று கம்பி வலை.
# கறையான் தடுப்பு

**கறையான் தடுப்பு** (*Termite barrier*) என்பது நிலத்தடி கறையான் ஒரு கட்டமைப்பை அணுகுவதைத் தடுக்க வடிவமைக்கப்பட்ட பொருட்கள் ஆகும். இத்தகைய தடுப்பு பொருட்களில் கறையானைக் கொல்லப் பூச்சிக்கொல்லிகள் பயன்படுத்தாமல் கறையான்களின் செயல்பாட்டைத் தடுக்கின்றன. நிலத்தடி கறையான்களை திறம்பட விலக்குவதற்கான இயற்த் தடைகளை உருவாக்குவது, கட்டிடத்தின் வாழ்நாளில் கறையான்கள் தாக்குதல் மற்றும் சேதம் ஏற்படுவதற்கான மிகக் குறைந்த சாத்தியக்கூறுகளுடன் கட்டமைப்புகளை வடிவமைத்து உருவாக்க உதவுகிறது. கறையான்களின் சிறிய அளவு (0.02 அங்குலங்கள்) மற்றும் இனப்பெருக்கத் திறன் (ஒரு கறையான் ராணி ஒவ்வொரு 3 விநாடிகளுக்கும் ஒரு முட்டையை உற்பத்தி செய்கிறது, அல்லது ஆண்டுக்கு 10 மில்லியனுக்கும் அதிகமான முட்டைகளை உற்பத்தி செய்கிறது) மற்றும் பல கட்டுமான பொருட்களைச் சாப்பிடும் திறன், கறையான்களை அனைத்துப் பூச்சிகளிலும் மிகவும் அழிவுகரமானவை கருதவைக்கின்றது.  
ஆரம்பக்கால இயற் தடையாக இருந்த கறையான் கவசங்கள், ஒளி சட்டகக் கட்டுமானத்தில் பல தசாப்தங்களாகப் பயன்படுத்தப்படும் உலோகத் தாள் ஆகும். கறையான் கவசங்கள் பெரும்பாலும் மரத்தின் தட்டுகளின் கீழ் பயன்படுத்தப்படுகின்றன. கறையான்கள் கட்டமைப்பிற்கு வெளியே தங்கள் இருப்பிடத்தினை உருவாக்கக் கட்டாயப்படுத்தும் வகையில் இவை வடிவமைக்கப்பட்டுள்ளன. இதனைப் பயிற்சி பெற்ற பூச்சி மேலாண்மை நிபுணர் நன்கு அறிவார் (கறையான் கவசம் - பார்க்கவும்)
# கறையான் தடுப்பு

## சவ்வுகள்

கறையான சவ்வு தடைகள் நீட்சித்தன்மைக் கொண்ட அடைப்பான்களைக் கொண்டுள்ளன. இவை அதிக வலிமை கொண்ட ஆதரவுடன் ஒட்டப்படுகின்றன. கட்டிட உறையில் சேர்க்கப்படும்போது, சவ்வு தடைகள் பல செயல்பாடுகளைச் செய்கின்றன. கறையான்கள் மற்றும் பூச்சிகளைத் தவிர்த்தலுடன் நீர் புகாமலும், காற்றுத் தடை மற்றும் நீராவித் தடை உள்ளிட்ட கூடுதல் செயல்பாடுகளையும் கொண்டுள்ளன.  
கறையான்களுக்கான பயன்பாடுகளில் கற்காரை அடித்தளச் சுவர்கள், ஐ. சி. எப் காப்பிடப்பட்ட கற்காரை வடிவங்கள், கீழ்-பாளம் நீர் புகா அமைப்பு, கீழ்-பாளத் தகடுகள், தரை அடித்தளங்கள் மற்றும் சுவர், ஜன்னல் மற்றும் கதவு ஒளிரும் பொருட்கள் ஆகியவை அடங்கும். கட்டுமான செயல்பாட்டின் போது பெரும்பாலான கறையான் தடுப்புகளை அமைத்தல் வேண்டும்.
# கறையான் தடுப்பு

## அடைப்பான்கள்

கறையான் அடைப்பான் பொருட்கள் மேலே விவரிக்கப்பட்ட கறையான்களின் சவ்வுகளின் அடிப்படைக் கூறுகளாகும். அடைப்பான்கள் நீழ்த்தன்மையுடன் கூடியன ஆகும். அதாவது இவை கிழிபடாமல் கட்டமைப்புடன் நகர்கின்றன. மேலும் இவை சக்கை அல்லது நீட்சித்தன்மையுடையவையாகக் கிடைக்கின்றன. ஒரு கட்டமைப்பில் உள்ள குழாய் அமைப்பிற்கும் கற்காரைக்கும் இடையே உள்ள இடைவெளியினை இந்த அடைப்பான்கள் மூடி கறையான்கள் பாதிப்பினைத் தடுக்கின்றன. நிலைபெறும் போது அல்லது விரிவான மண் காரணமாகக் கட்டமைப்பு நகரும்போது, அடைப்பான் தடுப்பு பொருள் கறையான்கள் மற்றும் பிற பூச்சிகளால் ஊடுருவ முடியாத ஒரு தடையைப் பராமரிக்கிறது.
# கறையான் தடுப்பு

## துருப்பிடிக்காத எஃகு திரைகள்

நிலத்தடி கறையான்களைத் திறம்பட விலக்க, 0.02 அங்குலங்களுக்கு (0.5 மிமீ) சிறிய திரை துளைகள் தேவைப்படுகின்றன. கட்டிடத்தின் பல பகுதிகளில் இவை பயன்படுகின்றன.
# கறையான் தடுப்பு

## துகள் தடைகள்

துகள்கள் நிறைந்த கறையான் தடைகள் பசிபிக் வடிநிலத்தைச் சுற்றிப் பரவலாகப் பயன்படுத்தப்படுகின்றன. 1980களில் ஹவாய் பல்கலைக்கழக விஞ்ஞானி மினார் தமாசிரோ என்பவரால் வணிக ரீதியாக இவை உருவாக்கப்பட்டன. இருப்பினும், துகள் தடைகள் சமீபத்தில் தான் அமெரிக்காவின் பிரதான நிலப்பரப்பில் வணிக ரீதியாகக் கிடைத்தன. துகள் தடைகளுக்குப் பின்னால் உள்ள கோட்பாடு எப்லிங் மற்றும் பென்சு (1957), சூ மற்றும் பலர் (1991) சூவும் செப்ர்க்ன் (1992) யாட்சு மற்றும் பலரால் ஆய்வு செய்யப்பட்டது. எரிமலைப் பாறை கறையான் துகள் தடைகள் ஹவாயில் பயன்படுத்தப்படுகின்றன. ஆனால் வேறு எந்த இடத்திலும் இவைப் பயன்பாட்டில் இல்லை. ஏனெனில் எரிமலைப் பாறை கற்கள் எரிமலை செயல்பாட்டிலிருந்து வருகிறது. இது உலகின் தனிமைப்படுத்தப்பட்ட பகுதிகளில் மட்டுமே நடைபெறுகிறது. ஆத்திரேலியாவில் பயன்படுத்தப்படும் கருங்கல் போன்ற எந்தவொரு கடினமான கனிமமும், தேவையான அளவு மற்றும் வடிவப் பண்புகளைக் கொண்டிருந்தால், கறையான் தடுப்பாகச் செயல்படும்.  
2003ஆம் ஆண்டில் டெக்சாசு ஏ & எம் பல்கலைக்கழகத்தில் துகள் தடைகள் குறித்த ஆராய்ச்சி தொடங்கியது. அளவு, கோணத்தன்மை மற்றும் துகள்களுக்கு இடையிலான இடைவெளி உள்ளிட்ட பல்வேறு துகள் பண்புகள் மதிப்பீடு செய்யப்பட்டன. இந்தப் பொருள் ஒரு வீடு அல்லது கட்டமைப்பின் வெளிப்புறச் சுற்றளவைச் சுற்றி 4 அங்குலங்கள் (100 மிமீ) குறுக்கே மற்றும் 5 அங்குலங்கள், (130 மிமீ) கீழே, அடித்தளத்திற்குக் கீழ் நேரடியாக அளவிடும் ஓர் ஆப்பு உருவாக்கத்தில் நிறுவப்படலாம்.
# காந்திநகர் சட்டமன்றத் தொகுதி (சம்மு காசுமீர்)

**காந்திநகர் சட்டமன்றத் தொகுதி** (Gandhinagar Assembly constituency) என்பது சம்மு காசுமீரின் சம்மு காசுமீர் சட்டப் பேரவையின் மேனாள் தொகுதிகளில் ஒன்றாகும். இது சம்மு காசுமீர் ஒன்றியப் பிரதேசத்தின் மிகவும் ஆடம்பரமான பகுதிகளில் ஒன்றாகும். ஒன்றிய பிரதேசத்தில் உள்ள வசதிகளுக்காக இப்பகுதி நன்கு அறியப்பட்டதாகும். காந்திநகர் சட்டமன்றத் தொகுதி சம்மு மக்களவைத் தொகுதி ஒரு பகுதியாக இருந்தது.
# காந்திநகர் சட்டமன்றத் தொகுதி (சம்மு காசுமீர்)

## சட்டப்பேரவை உறுப்பினர்

| 1996 | சவுத்ரி பியாரா சிங் |
| --- | --- |
| 2002 | ராமன் பல்லா |
| 2008 | இராமன் பல்லா |
| 2014 | கவிந்தர் குப்தா |
# பொட்டாசியம் ஆறயோடோயிரேனேட்டு

**பொட்டாசியம் ஆறயோடோயிரேனேட்டு** (*Potassium hexaiodorhenate*) என்பது K<sub>2</sub>ReI<sub>6</sub> என்ற மூலக்கூற்று வாய்ப்பாடால் விவரிக்கப்படும் ஓர் கனிம வேதியியல் சேர்மமாகும்.
# பொட்டாசியம் ஆறயோடோயிரேனேட்டு

## தயாரிப்பு

பொட்டாசியம் பெர்யிரேனேட்டு சேர்மத்தை அடர் ஐதரோகுளோரிக் அமிலத்திலுள்ள பொட்டாசியம் அயோடைடுடன் சேர்த்து வினைபுரியச் செய்தால் பொட்டாசியம் ஆறயோடோயிரேனேட்டு உருவாகும்:  
::2KReO<sub>4</sub> + 2KI + 16HI -> 2KReI<sub>6</sub> + 3I<sub>2</sub> + 8H<sub>2</sub>O
# பொட்டாசியம் ஆறயோடோயிரேனேட்டு

## இயற்பியல் பண்புகள்

பொட்டாசியம் ஆறயோடோயிரேனேட்டு கருப்பு நிறப் படிகங்களாக உருவாகிறது. மெத்தனால் அசிட்டோன் ஆகிய கரைப்பான்களில் கரைகிறது.
# பொட்டாசியம் ஆறயோடோயிரேனேட்டு

## வேதிப் பண்புகள்

நீரிய கரைசல்களுடன் சேரும்போது பொட்டாசியம் ஆறயோடோயிரேனேட்டு நீராற்பகுப்புக்கு உட்படுகிறது.
::K<sub>2</sub>ReI<sub>6</sub> + 2H<sub>2</sub>O -> ReO<sub>2</sub> + 2KI + 4HI  
சூடுபடுத்தும் போது இச்சேர்மம் சிதைவடைகிறது.:
::K<sub>2</sub>ReI<sub>6</sub> -> Re + 2KI + 2I<sub>2</sub>  
வலிமையான அமிலங்களுடன் பொட்டாசியம் ஆறயோடோயிரேனேட்டு வினைபுரிகிறது:
::K<sub>2</sub>ReI<sub>6</sub> + H<sub>2</sub>SO<sub>4</sub> -> HReI<sub>5</sub> + HI + K<sub>2</sub>SO<sub>4</sub>
# தலிப் சிங் சந்த்

**தலிப் சிங் சந்த்** (*Dalip Singh Saund*) (செப்டம்பர் 20, 1899 - ஏப்ரல் 22, 1973) ஓர் இந்திய-அமெரிக்க அரசியல்வாதி ஆவார். இவர் மக்களாட்சிக் கட்சி<nowiki/>யின் உறுப்பினராக கலிபோர்னியாவின் 29வது காங்கிரசு மாவட்டத்தில் இருந்து ஐக்கிய அமெரிக்க சார்பாளர்கள் அவையில் பணியாற்றினார். ஐக்கிய அமெரிக்கப் பேரவைக்குத் தேர்ந்தெடுக்கப்பட்ட முதல் சீக்கியர், இந்திய அமெரிக்கர் மற்றும் ஆசிய அமெரிக்கர் ஆவார். காங்கிரசில் இவர் பதவியேற்றதற்கு முன்பு , கலிபோர்னியாவின் இம்பீரியல் கவுண்டியில் உள்ளூர் அரசியலில் தீவிரமாக இருந்தார்.
# தலிப் சிங் சந்த்

## இளமை வாழ்க்கை

தலிப் சிங் சந்த் பிரித்தானிய இந்தியாவின் சஜுல்வாடியில் செப்டம்பர் 20,1899 அன்று நாதா சிங் மற்றும் ஜியோனி கௌர் ஆகியோருக்கு பிறந்தார். இவருக்கு பத்து வயதாக இருந்தபோது இவரது தந்தை இறந்துவிட்டார். சந்த் வேல்ஸ் கல்லூரியில் பயின்றார். பஞ்சாப் பல்கலைக்கழகத்தில் படிக்கும்போது இந்திய சுதந்திர இயக்கத்தை சந்த் ஆதரித்தார். 1919 ஆம் ஆண்டில், பஞ்சாப் பல்கலைக்கழகத்தில் கணிதத்தில் இளங்கலை அறிவியல் பட்டம் பெற்றார்.  
1920 ஆம் ஆண்டில், பெர்க்லியின் கலிபோர்னியா பல்கலைக்கழகத்தில் உணவு பாதுகாப்புப் பற்றி படிப்பதற்காக தனது சகோதரரின் உதவியுடன் அமெரிக்காவிற்கு குடிபெயர்ந்தார். 1922இல் முதுகலைப் பட்டமும், 1924இல் முனைவர் பட்டமும் பெற்றார். ஜூலை 21,1928 அன்று மரியன் இசட் கோசா என்பவரை மணந்தார், தம்பதியருக்கு மூன்று குழந்தைகள் இருந்தனர்.
# தலிப் சிங் சந்த்

## புத்தக வெளியீடு

1925 ஆம் ஆண்டில் இம்பீரியல் பள்ளத்தாக்கில் சந்த் வேளாண்மயில் ஈடுபட்டார். கேத்ரின் மேயோவின் மதர் இந்தியா என்ற இந்தியாவைப் பற்றிய புத்தகத்திற்கு பதிலளிக்கும் இவர் *மை மதர் இந்தியா* என்ற புத்தகத்தை 1930 ஆம் ஆண்டில் எழுதினார். இவர் இந்திய அமெரிக்கச் சங்கத்தை ஏற்பாடு செய்து 1942 இல் அதன் முதல் தலைவராக பணியாற்றினார். இந்த அமைப்பு இந்தியர்களை இயல்பாக்குவதற்கு தகுதி பெற அனுமதிக்கும் சட்டத்திற்காக வற்புறுத்தியது. பின்னர்,. லூஸ்-செல்லர் சட்டம் 1946 இல் நிறைவேற்றப்பட்டது. இதன் மூலம் சந்த் டிசம்பர் 16,1949 அன்று அமெரிக்க குடியுரிமையைப் பெற்றார்.
முன்பு சந்த்அவரது பதவிக்காலத்தில் சவுந்தின் உருவப்படம்]]
# தலிப் சிங் சந்த்

## இறப்பு

பக்கவாதத்தைதால் பாதிக்கப்பட்டிருந்த சந்த் ஏப்ரல் 22,1973 அன்று இறந்தார்.
# நூராபாத் சட்டமன்றத் தொகுதி

**நூராபாத் சட்டமன்றத் தொகுதி** (*Noorabad Assembly constituency*) என்பது இந்திய ஒன்றிய பிரதேசமான சம்மு காசுமீர் சட்டமன்றத்தில் முன்னர் செயல்பாட்டிலிருந்து நீக்கப்பட்ட தொகுதிகளில் ஒன்றாகும். நூராபாத் அனந்த்நாக் மக்களவைத் தொகுதியின் ஒரு பகுதியாக இருந்தது.  
அப்துல் மஜித் பாடர் இத்தொகுதிக்குக் கடைசியாக 2014ஆம் ஆண்டு நடைபெற்ற தேர்தலில் வெற்றி பெற்ற சட்டமன்ற உறுப்பினர் ஆவார்.
# நூராபாத் சட்டமன்றத் தொகுதி

## சட்டப்பேரவை உறுப்பினர்கள்

| 1962 | குலாம் உசேன் கான் |
| --- | --- |
| 1967 | அப்துல் அஜீஸ் சேக் |
| 1972 | வாலி முகமது இட்டூ |
| 1977 |  |
| 1983 |  |
| 1987 |  |
| 1996 | சகினா இட்டூ |
| 2002 | அப்துல் அஜீசு சேக் |
| 2008 | சாகினா இட்டூ |
| 2014 | அப்துல் மஜித் பாடர் |
# பொட்டாசியம் அறுபுரோமோயிரேனேட்டு

**பொட்டாசியம் அறுபுரோமோயிரேனேட்டு** (*Potassium hexabromorhenate*) என்பது K<sub>2</sub>ReBr<sub>6</sub> என்ற மூலக்கூற்று வாய்ப்பாடால் விவரிக்கப்படும் ஓர் கனிம வேதியியல் சேர்மமாகும்.
# பொட்டாசியம் அறுபுரோமோயிரேனேட்டு

## தயாரிப்பு

புரோமின் வாயு ஓட்டத்தில் பொட்டாசியம் புரோமைடையும் இரேனியத்தையும் சேர்த்தால் பொட்டாசியம் அறுபுரோமோயிரேனேட்டு உருவாகும்.
:Re + 2KBr + 2Br<sub>2</sub> → K<sub>2</sub>ReBr<sub>6</sub>  
இரேனியம் மூவாக்சைடும் பொட்டாசியம் புரோமைடும் சேர்ந்த கலவையில் ஐதரோபுரோமிக் அமிலத்தைச் சேர்த்து வினைபுரியச் செய்தாலும் பொட்டாசியம் அறுபுரோமோயிரேனேட்டு உருவாகும்:  
::ReO<sub>2</sub> + 2KBr + 4HBr -> K<sub>2</sub>ReBr<sub>6</sub> + 2H<sub>2</sub>O  
செறிவூட்டப்பட்ட ஐதரோ புரோமிக் அமிலத்தில் உள்ள பொட்டாசியம் அயோடைடைப் பயன்படுத்தி பொட்டாசியம் பெர்யிரேனேட்டை ஒடுக்கினாலும் இச்சேர்மம் உருவாகும்.  
:2KReO<sub>4</sub> + 6KI + 16HBr → 2K<sub>2</sub>ReBr<sub>6</sub> + 4KBr + 3I<sub>2</sub> + 8H<sub>2</sub>O
# பொட்டாசியம் அறுபுரோமோயிரேனேட்டு

## இயற்பியல் பண்புகள்

பொட்டாசியம் அறுபுரோமோயிரேனேட்டு Fm3m என்ற இடக்குழுவில் கனசதுரப் படிகத்திட்டத்தில் சிவப்பு நிறப் படிகங்களாக படிகமாகிறது.
# பொட்டாசியம் அறுபுரோமோயிரேனேட்டு

## வேதிப்பண்புகள்

பொட்டாசியம் அறுபுரோமோயிரேனேட்டு ஐதரோபுரோமிக் அமிலத்தில் கரைந்து சிவப்பு அல்லது ஆழமான மஞ்சள் நிற கரைசலை உருவாக்குகிறது.  
தண்ணீருடன் இச்சேர்மம் வினைபுரிகிறது.  
::K<sub>2</sub>ReBr<sub>6</sub> + 2H<sub>2</sub>O → ReO<sub>2</sub> + 2KBr + 4HBr
# பாரிபா பகுஜன் மகாசங்கம்

**பாரிபா பகுஜன் மகாசங்கம்** (*Pharipa Bahujan Mahasaangha*) என்பது பிரகாசு அம்பேத்கரால் 4 சூலை,1994 அன்று நிறுவப்பட்ட ஒரு இந்திய அரசியல் கட்சியாகும். இந்தக் கட்சி இந்தியக் குடியரசுக் கட்சியின் பிளவுபட்ட குழுவாக இருந்தது. மேலும் அம்பேத்கர் தலைமையிலான பட்டியல் சாதியினர் கூட்டமைப்பில் தன் வேர்களைக் கொண்டிருந்தது. கட்சியின் தலைவர் பிரகாசு அம்பேத்கர் ஆவார். கட்சியின் முழு பெயர் பாரதிய குடியரசுக் கட்சி-பகுஜன் மகாசங்கம் (இந்தியக் குடியரசுக் கட்சி). இக்கட்சி மகாராட்டிராவை அடிப்படையாகக் கொண்டது. 2019ஆம் ஆண்டில், பிரகாசு அம்பேத்கரால் நிறுவப்பட்ட புதிய அரசியல் கட்சியான வஞ்சித் பகுஜன் அகாதியுடன் இணைந்தது.
# பாரிபா பகுஜன் மகாசங்கம்

## வரலாறு

இந்தியக் குடியரசுக் கட்சியில் ஏற்பட்ட பிளவு காரணமாக இந்தக் கட்சி 1994 சூலை 4 அன்று உருவாக்கப்பட்டது. இந்தக் கட்சிக்கு பி. ஆர். அம்பேத்கரின் பேரனான பிரகாசு யசுவந்த் அம்பேத்கர் தலைமை தாங்கினார்.  
1999 மகாராட்டிரா மாநில சட்டப்பேரவைத் தேர்தலில் இக்கட்சி 34 இடங்களில் வேட்பாளர்களை நிறுத்தியது. 1999ஆம் ஆண்டு நடைபெற்ற 13வது மக்களவைத் தேர்தலில் அம்பேத்கர் அகோலா மக்களவைத் தொகுதியிலிருந்து தேர்ந்தெடுக்கப்பட்டார்.  
2004 மக்களவைத் தேர்தலில் கட்சி தனது நாடாளுமன்றப் பிரதிநிதித்துவத்தை இக்கட்சி இழந்தது. மொத்தம் 16 வேட்பாளர்களைக் கட்சி அறிவித்தது, அனைவரும் மகாராட்டிராவினைச் சேர்ந்தவர்கள். அகோலாவில், பாரதிய ஜனதா கட்சி வேட்பாளரால் அம்பேத்கர் தோற்கடிக்கப்பட்டார். இத்தேர்தலில் மொத்தம் 606,827 வாக்குகளைப் பெற்று மூன்று இடங்களை வென்றது.  
2014 மகாராட்டிராச் சட்டப்பேரவைத் தேர்தலில் பலிராம் சிர்சுகர் அகோலாவின் பாலாப்பூர் தொகுதியில் பாரிபா பகுஜன் மகாசங்கம் சார்பில் போட்டியிட்டு 6939 வாக்குகள் வித்தியாசத்தில் வெற்றி பெற்றார்.  
20 மார்ச் 2018 அன்று, பிரகாசு அம்பேத்கர் வஞ்சித் பகுஜன் அகாதி என்ற புதிய அரசியல் கட்சியை நிறுவினார். 2019 மார்ச் 14 அன்று, பாரிபா பகுஜன் மகாசங் வஞ்சித் பகுஜன் அகாதியுடன் இணைக்கப்படும் என்று அம்பேத்கர் அறிவித்தார். பாரிபா-பகுஜான் மகாசங்கத்தின் வெற்றியின் மூலம் சமூக பொறியியலின் 'அகோலா முறை' இருந்தபோதிலும், 'பாரிபா' என்ற சொல் கட்சியின் விரிவாக்கத்தினை மட்டுப்படுத்தியதாக அவர் கூறினார். 2019 மக்களவைத் தேர்தலுக்குப் பிறகு, பாரிபா பகுஜன் மகாசங்கம் வஞ்சித் பகுஜன் அகாதியுடன் இணைக்கப்படும் என்றும், வஞ்சித் பகுஜன் அகாதி பரந்த அர்த்தத்தில் ஏற்றுக்கொள்ளப்படுகிறது என்றும் அறிவித்தார். 2019 நவம்பர் 8 அன்று, பாரிபா பகுஜன் மகாசங்கா வஞ்சித் பகுஜன் அகாதியுடன் இணைந்தது.
# பாரிபா பகுஜன் மகாசங்கம்

## தேர்தல் செயல்பாடு

### மக்களவைத் தேர்தல்

| 11வது மக்களவை | 1996 | 4 | 0 | 3,29,695 | 1.2 | மஹாராஷ்டிரா (0) |  |
| --- | --- | --- | --- | --- | --- | --- | --- |
| 13வது மக்களவை | 1999 | 4 | 1 | 5,92,559 | 2.1 | மஹாராஷ்டிரா (1) |  |
| 14வது மக்களவை | 2004 | 16 | 0 | 4,28,566 | 1.3 | மஹாராஷ்டிரா (0) |  |
| 15வது மக்களவை | 2009 | 39 | 0 | 4,92,470 | 1.3 | மஹாராஷ்டிரா (0) |  |
| 16வது மக்களவை | 2014 | 23 | 0 | 3,60,854 | 0.7% | மஹாராஷ்டிரா (0) | } |
# பாரிபா பகுஜன் மகாசங்கம்

## தேர்தல் செயல்பாடு

### மகாராட்டிரா சட்டப்பேரவைத் தேர்தல்

| 10வது சட்டமன்றம் | 1999 | 34 | 3 | 6,06,827 | 1.8 |  |
| --- | --- | --- | --- | --- | --- | --- |
| 11வது சட்டமன்றம் | 2004 | 83 | 1 | 5,16,221 | 1.2 |  |
| 12வது சட்டமன்றம் | 2009 | 103 | 1 | 3,76,645 | 0.8 |  |
| 13வது சட்டமன்றம் | 2014 | 70 | 1 | 4,72,925 | 0.9 | } |
# கிளன்மேரி எல்ஆர்டி நிலையம்

**கிளன்மேரி எல்ஆர்டி நிலையம்** அல்லது **கிளன்மேரி இலகு விரைவுப் போக்குவரத்து நிலையம்** (ஆங்கிலம்: *Glenmarie LRT Station* அல்லது **CGC-Glenmarie LRT Station**; மலாய்: *Stesen LRT Glenmarie*; சீனம்: 格林瑪麗站) என்பது மலேசியா, கோலாலம்பூர், கிளானா ஜெயா, சுபாங், கிளானா ஜெயா வழித்தடத்தில் உயர்த்தப்பட்ட இலகுரக விரைவுப் போக்குவரத்து *(LRT)* நிலையமாகும்.  
இந்த நிலையம் தற்போது சா ஆலாம் வழித்தடத்திற்காக கட்டுமானத்தில் உள்ளது. கட்டுமானம் நிறைவடைந்த பின்னர் இந்த நிலையம் ஒரு பரிமாற்ற நிலையமாகச் செயல்படும்; மற்றும் 2025-இல் திறக்கப்படலாம் என எதிர்ப்பார்க்கப்படுகிறது.
# கிளன்மேரி எல்ஆர்டி நிலையம்

## அமைவு

கிளன்மேரி எனும் பெயரை இந்த எல்ஆர்டி நிலையம் பகிர்ந்து கொண்டாலும், கேஎல் சென்ட்ரல்–இஸ்கைபார்க் வழித்தடத்தின் விரிவாக்கத்தில் உள்ள கிளன்மேரி கொமுட்டர் நிலையத்துடன் ஒரு பரிமாற்ற நிலையமாக இணைந்து செயல்படாது. கிளன்மேரி தொழில் பூங்காவிற்கு அருகில் ஏறக்குறைய 2.6 கிமீ தொலைவில் கிளன்மேரி கொமுட்டர் நிலையம் அமைந்துள்ளது.  
கிளன்மேரி எல்ஆர்டி நிலையம், **SS7** சுபாங் வானூர்தி நிலைய நெடுஞ்சாலையில், கிளானா ஜெயாவின் அருகில் அமைந்துள்ளது.
# கிளன்மேரி எல்ஆர்டி நிலையம்

## அமைவு

### கிளன்மேரி

**SS7** சாலை, கிளன்மேரி ஆகியவற்றின் சுற்றுப்புறங்கள் இந்த நிலையத்திற்கு அருகில் அமைந்துள்ளன.  
2019-ஆம் ஆண்டில், கிளன்மேரி எல்ஆர்டி நிலையம் மற்றும் கோம்பாக் எல்ஆர்டி நிலையம் ஆகிய நிலையங்களுக்கு இடையே உச்ச நேர தொடருந்துப் போக்குவரத்து அதிகரிக்கப்பட்டது. அதிகரித்து வரும் பயணிகளின் தேவைகளை நிறைவு செய்வதற்காக, காத்திருக்கும் நேரம் 3 நிமிடங்களில் இருந்து 1.5 நிமிடங்களுக்கு தற்காலிகமாகக் குறைக்கப்பட்டது.
# கிளன்மேரி எல்ஆர்டி நிலையம்

## அமைவு

### சுபாங் வானூர்தி நிலையம்

சுபாங் ஜெயா, கிளானா ஜெயா, சுங்கை பூலோ, குவாசா டமன்சாரா, கோத்தா டாமன்சாரா, ஆரா டாமன்சாரா, முத்தியாரா டாமன்சாரா போன்ற நகரங்களும்; பெட்டாலிங் ஜெயா பெரு நகர்ப் பகுதிகளும், கிளன்மேரி நகரத்திற்கு அருகில் உள்ளன.  
கிளன்மேரி நகரத்திற்கு அருகில் கோலாலம்பூரின் முன்னாள் பன்னாட்டு வானூர்தி நிலையமான சுல்தான் அப்துல் அசீஸ் சா வானூர்தி நிலையம் *(Subang International Airport)* அமைந்துள்ளது. இந்த வானூர்தி நிலையம், சுபாங் பன்னாட்டு வானூர்தி நிலையம் (*Subang Airport*) என்றும் அழைக்கப்படுகிறது.
# அம்பலம் (பட்டம்)

**அம்பலம்** (Ambalam) என்பது தமிழ்நாட்டில் உள்ள சில சாதிகளின் பட்டப்பெயராகும்.
# அம்பலம் (பட்டம்)

## சொற்பிறப்பு

அம்பலம் என்பதற்கு பலர்கூடும் வெளி என்று பொருள், மேலும் அம்பலம் என்பது கள்ளர் சாதிப் பட்ட பெயர்களுள் ஒன்றாகும்.தமிழ்நாட்டில் சில சாதிகளின் பட்டப் பெயராகவும் உள்ளன. கவியரசு கண்ணதாசன் அவர்கள் தன்னுடைய நூலில் தலைமறைந்து செல்வதை கள்ளத்தனம் என்றும், துணிந்து நிற்பதை மறத்தனம் என்று அழைப்பதை அறிவீர்கள். இவை, பின்னால் வந்த வழக்குகள். உளவறியும் கடினமான வேலையை செய்ததால்தான், கள்ளப்படைக் குலத்தினரை "அம்பலக்காரர்கள்" என்று மரியாதையோடு அழைக்கிறது மறவர் நாடு என்கிறார். அம்பலகாரன் என்ற சொல்லுக்கு "கள்ளர் சாதித் தலைவன்" (chief of the Kallar caste) என்றும் "கள்ளர் நாட்டுத் தலைவன்" என்றும் பொருள் தருகிறது தமிழகராதி. “அம்பலம்” என்னும் பட்டமுடைய கள்ளர்கள் மேலூர்ப் பகுதிக் கள்ளர் மற்றும் கிளைவழி கள்ளர்கள் ஆவார்கள். அழகர்மலையை ஒட்டி அதன் தென்பகுதியிலும், கிழ்ப்பகுதியிலும் அம்பலம் எனும் பட்டமுடைய கள்ளர்கள் வாழ்ந்து வருவதாக தொ. பரமசிவன் அவர்களது 'அழகர் கோயில்' நூலில் குறிப்பிடுகிறார். 1836 ஆம் நூற்றாண்டு மெக்கென்சி கையெழுத்துப் பிரதி ( Mackenzie Manuscripts) கள்ளர் சாதியினரின் பட்டப்பெயர் அம்பலகாரர் இன்று குறிப்பிடுகிறது. அட்டமா சித்தி அருளிய பட்டமங்கை எனத் திருவிளையாடற் புராணம் கூறுகின்ற அம்மனின் தலம் தான் பட்டமங்கலம் என்ற ஊர். அந்தப் பட்டமங்கல அம்பலக்காரருக்கு திருக்கோட்டியூர் பெருமாள் கோயில் தேர் திருவிழாக்களில் பட்டுப் பரிவட்டம் கட்டிச் சிறப்புகள் செய்திடுவர் என்று கலைஞர். மு.கருணாநிதி அவர்கள் தென்பாண்டிச் சிங்கம் என்ற நூலில் குறிப்பிடுகிறார். கிழவன் சேதுபதி மன்னரின் தெற்குப் பகுதி கள்ளர் படைக்குத் தலைவனாயிருந்தவர் இளந்தரி முத்துலிங்க அம்பலக்காரன் என்பவர்.
# அம்பலம் (பட்டம்)

## கல்வெட்டுக்களில் அம்பலம் பட்டம்

- கங்கைகொண்ட சோழபுரத்துத் திருக்கொற்றவாசலில் புறவாயில் சேனாபதி இளங்காரிக்குடையான் சங்கரன் அம்பலம் என்று திருவா வடுதுறைக் கோயில் கல்வெட்டு கூறுகிறது.  
- மதுரை, மேலூர், சொக்கலிங்கபுரம் சிவன் கோயிலில் உள்ள விநாயகர் சிற்றாலய முன் மண்டபத் தூணில் சொக்கலிங்கபுரத்தில் இருந்த கட்டசிம்ப அம்பலக்காரன் பிச்சன் அம்பலம் மற்றும் அவனது மனைவி வீராயி ஆகியோரது பக்தியைத் தெரிவிக்க்கிறது.  
- தஞ்சைப் பெருவுடையார் கோயில் திருச்சுற்றின் வடபுறச் சுவற்றில் இருக்கும் நீண்ட கல்வெட்டு. பெரியகோவிலில் இசைக்கலைஞர்களாக பணியாற்றிய 130 பேர்கள். இவர்களின் விபரங்கள் மற்றும் இவர்களுக்கான நிவந்தங்களும் இக்கல்வெட்டில் உள்ளன. இந்த இசைக்கலைஞர்களில் சோழ தேச போர்வீரர்களும் இருந்துள்ளனர். குதிரைப்படை, யானைப்படை, வலங்கை வேளாக்காரப்படை மற்றும் பல்வேறு படைப்பிரிவில் இருப்பவர்கள். கோவில் இசைக்கலைஞர்களாகவும் இருந்தனர், அதில் பக்கவாத்தியம் வாசிப்பவர் ராஜகண்டியர் தெரிந்த வலங்கை வேளைக்காரர் பட்டாலகன் அம்பலம் என்பவர் குறிப்பிடப்படுகின்றார் .  
- மதுரை, மேலூருக்கு அருகிலுள்ள நரசிங்கம்பட்டியில் கி.பி. 1615 ஐ சார்ந்த கல்வெட்டு ஒன்று பொறிக்கப்பட்டிருக்கிறது. பஞ்சு, உப்பு ஆகிய வற்றை வணிகம் செய்ய நகரத்தார்கள் எல்லாரும் நரசிங்கன்பட்டி அர்ச்சுனப் பெருமாள் அம்பலகாரர் வீட்டுக்குவந்து ஒன்று கூடிப் போவார்கள் என்று குறிப்பிடப்பட்டுள்ளது.  
- சென்னை அருங்காட்சியகத்தில் சேகரித்து வைக்கப்பட்டுள்ள செப்பேடுகளில், 14-6-1659 ஆண்டு மூணுடைப்பு என்ற கிராமத்தின் திசைக்காவல் பணிபுரியும் பளுத்தாண்டிக் குப்பச்சி அம்பலகாறன் என்பவன் திருமலை நாயக்கரும், கிழவன் சேதுபதி முத்துராமலிங்க துரையும் பள்ளிமடம் வந்திருந்த போது அவர்களைப் பாதகாணிக்கை, சீனி சர்க்கரையுடன் வணங்கிச் சந்தித்தான். அவனது கோரிக்கையைக் கேட்ட அவ்வரசர்கள் அதற்கிணங்க அவனுக்கு புன்செய், நன்செய் நிலங்களை மானியமாகத் தந்ததை இச்செப்பேடு குறிப்பிடுகிறது.  
- அம்பலகாரர் என்று தலைகாவல் முறி பட்டயங்கள் வழங்கப்பட்டுள்ளன. தாது வைகாசி மீ 17 உ ஏரிமங்கலம் நாட்டிலிருக்கும் கறுத்த காங்கய அம்பலகாரர், கீழத்தூவாகுடியைச் சேர்ந்த செங்கிபட்டியிலிருக்கும் ஒத்தய மேல் கொண்டார் அம்பலகாரர் கருவிப்பட்டியிலிருக்கும் இராமைய மேல் கொண்டார் அம்பலக்காரர் இவர்களுக்குக் கூகையூர் சீமை நாட்டார், சொக்கநாத உடையார் , மற்றமுள்ள உடையார் கிராமத்துக் குடியானவர்கள் ஆகிய நாங்கள் மேன் காவல் பட்டயம் எழுதி குடுத்தோம்.  
- தமிழ்நாடு மாநிலத்தில் அமைந்துள்ள சிவகங்கை மாவட்டம், திருப்பத்தூர் வட்டத்தில் இருக்கும்நெற்குப்பை செப்பேட்டில் காணியாளவந்த சோழப்புரையர், அஞ்சாத கண்டப்புரையர், வணங்கனாத்தேவன், தொண்டைமான் அம்பலம், சொக்கட்டான் அம்பலம் என ஐந்து அம்பலகாரர் இருந்ததாகக் குறிப்பிடுகின்றனர். இந்த ஐந்து அம்பலகாரர்களும் தற்பொழுது முறையே முதலியம்பலம், கருப் பையா அம்பலம், மதியாரி அம்பலம், மாலையிட்டான் அம்பலம், சொக் கட்டான் அம்பலம் என அழைக்கப்படுகின்றனர். இவர்கள் முறையே முல்லை மங்கலம், சதுர்வேத மங்கலம், சிர்சேர்ந்த மங்கலம், கன்ன மங்கலம், வேல மங்கலம் என்ற ஐந்து நிலைநாட்டிலிருந்து வந்தவர்கள்.  
- தமிழ்நாடு மாநிலத்தில் அமைந்துள்ள சிவகங்கை மாவட்டம்,காரைக்குடி. வட்டம், கோட்டையூரில் அமைந்துள்ள தெற்கு ஊரணியின் வடகரையில் எடுப்பிக்கப்பட்டுள்ள அம்பலகாரர் சமாதியில் திண்ணை மேடையின் கீழ்புரத்தில் பதிப்பட்டுள்ள சமாதிக்கல்வெட்டில், 1889 ஆண்டு கோட்டையூர் கைலாச அம்பலகாரர் சிவலோக பதவி அடைந்தமை குறிப்பிடப்படுகின்றது.
# அம்பலம் (பட்டம்)

## இதனையும் காண்க

- வாளுக்கு வேலி அம்பலம்
- நன்னியம்பலம்
- கரியமாணிக்கம் அம்பலம்
- கரு. மாணிக்கம் அம்பலம்
- எஸ். ஓ. எஸ். பி. உடையப்பா அம்பலம்
# செயந்த் பிரபாகர் பாட்டீல்

**செயந்த் பிரபாகர் பாட்டீல்** (Jayant Prabhakar Patil ) ஒரு இந்திய அரசியல்வாதி ஆவார். இவர் தற்போது *இந்திய விவசாயிகள் மற்றும் தொழிலாளர் கட்சியின்* பொதுச் செயலாளராகவும், மகாராஷ்டிரா சட்ட மேலவை உறுப்பினராகவும் உள்ளார். ராய்காட் மாவட்ட மத்திய கூட்டுறவு வங்கியின் தலைவராக உள்ளார்.
# செயந்த் பிரபாகர் பாட்டீல்

## அரசியல் வாழ்க்கை

இவரது தந்தை இறந்த பிறகு இவர் தனது கட்சியின் தலைவராக ஆனார். 2004 மஹாராஷ்டிரா சட்டமன்றத் தேர்தல் அவரது கட்சிக்கு ஒரு பெரிய பின்னடைவாக இருந்தது, ஏனெனில் இரண்டு முக்கிய தலைவர்கள் அலிபாக் மற்றும் பென் தொகுதிகளில் தங்கள் இடங்களை இழந்தனர். 2009 ஆம் ஆண்டில் அவர்கள் அந்த தொகுதி இடங்களை மீண்டும் பெற்றனர், ஆனால் பன்வேலில் தோல்வியடைந்தனர், மேலும் மாவட்டத்தில் இருந்து பல வாக்குகளையும் இழந்தனர். 2014 தேர்தலில் அவர்கள் ராய்காட்டில் இரண்டு இடங்களை மட்டுமே வென்றனர். 2019 ஆம் ஆண்டில், அவர்கள் தேசியவாத காங்கிரசு கட்சியுடன் கூட்டணி அமைத்து ராய்காட்டில் உள்ள அனைத்து இடங்களையும் இழந்தனர்.
# ஜாதவ்பூர்

ஜாதவ்பூர்]]  
**ஜாதவ்பூர்** (*Jadavpur*), இந்தியாவின் மேற்கு வங்காளம் மாநிலத்தின் கொல்கத்தா மாவட்டத்தில் உள்ள தலைநகர் பகுதியான கொல்கத்தா மாநகரத்தின் ஒரு பகுதியாக உள்ளது. ஜாதவ்பூர் கொல்கத்தாவிற்கு தென்கிழக்கே (ஜவகர்லால் நேரு சாலை வழியாக) 12.2 கிலோ மீட்டர் தொலைவில் உள்ளது. கொல்கத்தா மாநகராட்சியின் வார்டுகள் எண் 92, 93, 96, 98, 99 மற்றும் 102 ஜாதவ்பூர் நகர்புற பகுதியில் உள்ளது. தெற்கு கொல்கத்தா மாநகரத்தில் அமைந்த ஜாதவ்பூர் நகர்புற பகுதியில் ஜாதவ்பூர் பல்கலைக்கழகம், இந்திய அறிவியல் வளர்ச்சிக் கழகம், மத்திய கண்ணாடி மற்றும் பீங்கான் ஆராய்ச்சி நிறுவனம் மற்றும் இந்திய வேதியியல் உயிரியல் நிறுவனம் உள்ளது. ஜாதவ்பூரில் *இராஜா சுபோத் சந்திர மல்லிக் சாலை* மிகவும் பிரபலம். ஜாதவ்பூர் பகுதி, ஜாதவ்பூர் மக்களவைத் தொகுதிக்கும்; ஜாதவ்பூர் சட்டமன்றத் தொகுதிக்கும் உட்பட்டது.
# ஜாதவ்பூர்

## போக்குவரத்து

வின் ஜாதவ்பூர் மெட்ரோ நிலையம்]]
ஜாதவ்பூர் பகுதியில் ஜாதவ்பூர் தொடருந்து நிலையம் மற்றும் கொல்கத்தா மெட்ரோவின் இரவீந்திர சரோவர் மெட்ரோ நிலையம், மகாநாயக் உத்தம் குமார் மெட்ரோ நிலையம், கவி சுகந்தா மெட்ரோ நிலையம், ஜோதிரிந்திரா நந்தி மெட்ரோ நிலையம் மற்றும் சத்யஜித் ராய் மெட்ரோ நிலையங்கள் உள்ளது.
# ஜாதவ்பூர்

## கல்வி & ஆய்வு நிலையங்கள்

- ஜாதவ்பூர் பல்கலைக்கழகம்.
- விஜய்கர் ஜோதிஷ் ராய் கல்லூரி
- இந்திய அறிவியல் வளர்ச்சிக் கழகம்
- இந்திய வேதியியல் உயிரியல் நிறுவனம்
- மத்திய கண்ணாடி மற்றும் பீங்கான் ஆராய்ச்சி நிறுவனம்
- கேபிசி மருத்துவக் கல்லூரி & மருத்துவமனை.
- ஜாதவ்பூர் வித்தியாபீடம்
# ஜாதவ்பூர் பல்கலைக்கழகம்

2023ஆம் ஆண்டில் இப்பல்கலைக்கழகத்தில் 902 ஆசிரியர்களும்; 13,570 மாணவர்களும் இருந்தனர். அவர்களில் இளநிலை மாணவர்கள் 8,148, முதுநிலை மாணவர்கள் 3,134 மற்றும் ஆய்வு மாணவர்கள் 2,888 பேரும் இருந்தனர். இப்பல்கலைக்கழகத்தில் இளநிலை மற்றும் முதுநிலை கலை, அறிவியல், பொறியல், வணிகம், நிர்வாகப் படிப்புகளும் மற்றும் ஆராய்ச்சி படிப்புகளும் உள்ளது.
# ஜாதவ்பூர் பல்கலைக்கழகம்

## வளாகங்கள்

### முதன்மை வளாகம்

இதன் முதன்மை வளாகம் ஜாதவ்பூரில் 60 ஏக்கர் பரப்பளவில் உள்ள்து. இங்கு பொறியியல், கலை மற்றும் அறிவியல் துறைகள் செயல்படுகிறது. முதன்மை வளாகத்தில் 7 கூட்டரங்கங்கள் மற்றும் 3,000 பேர் அமரக்கூடிய திறந்தவெளி அரங்கம் உள்ளது.  
6 ஏக்கர் பரப்பளவில் விளையாட்டுத் திடல்கள் கொண்டுள்ளது.
# ஜாதவ்பூர் பல்கலைக்கழகம்

## வளாகங்கள்

### பிற வளாகங்கள்

உப்பு நீர் ஏரி வளாகம் - 26 ஏக்கர் கொண்ட இவ்வளாகத்தில் பொறியியல், தொழில்நுட்பம், தகவல் தொழில் நுட்பம் மற்றும் எரிசக்தி பொறியியல் பிரிவுகள் உள்ளது.
# தி சபர்மதி ரிப்போர்ட் (திரைப்படம்)

**தி சபர்மதி ரிப்போர்ட்** என்பது இந்தியாவில் இந்தி மொழியில் வெளிவந்த ஓர் திரைப்படமாகும். இத்திரைப்படமானது குசராத் மாநிலத்தில் நடந்த கோத்ரா ரயில் எரிப்பு சம்பவத்தை மையமாக வைத்து எடுக்கப்பட்ட திரைப்படமாகும் பாலாஜி மோசன் பிக்சர்ஸ், விகிர் பிலிம்ஸ் புரொடக்சன், விபின் அக்னிஹோத்ரி பிலிம்ஸ் ஆகிய நிறுவனங்கள் இந்த திரைப்படத்தை தயாரித்து உள்ளன. தீரஜ் சர்னா படத்தை இயக்கி உள்ளார். நடிகர் விக்ராந்த் மாஸ்ஸி, நடிகை ராசி கன்னா உள்ளிட்டோர் முக்கிய கதாபாத்திரங்களில் நடித்து உள்ளனர். பல சிக்கல்கள் மற்றும் தாமதங்களுக்குப் பிறகு, *சபர்மதி அறிக்கை* 15 நவம்பர் 2024 அன்று திரையரங்குகளில் வெளியிடப்பட்டது. எதிர்மறை மற்றும் கலவையான விமர்சனங்களைப் பெற்றது.
# தி சபர்மதி ரிப்போர்ட் (திரைப்படம்)

## பின்னணி

27 பிப்ரவரி 2002 அன்று காலையில் கோத்ரா சந்திப்பு தொடருந்து நிலையத்தில் நின்றிருந்த சபர்மதி விரைவு வண்டியின் ஒரு பெட்டியில் சமூக விரோதிகள் தீவைத்த காரணத்தினால், அயோத்தியிலிருந்து வாரணாசி வழியாக ஊருக்கு திரும்பிக்கொண்டிருந்த 59 பயணிகள் தீயால் கொல்லப்பட்டனர். இந்நிகழ்வை மையமாகக் கொண்டு *சபர்மதி ரிப்போர்ட்* திரைப்படம் தயாரிக்கப்பட்டது.
# இந்திய விவசாயிகள் மற்றும் தொழிலாளர் கட்சி

**இந்திய விவசாயிகள் மற்றும் தொழிலாளர் கட்சி** (Peasants and Workers Party of India (PWP) என்பது இந்தியா மகாராட்டிராவில் உள்ள ஒரு மார்க்சிஸ்ட் அரசியல் கட்சி. இந்தக் கட்சி 1948 இல் நிறுவப்பட்டது, சுதந்திரத்திற்கு முந்தைய காலத்திலிருந்து அதன் வேர்களைக் கொண்டுள்ளது மற்றும் சுமார் 10,000 உறுப்பினர்களைக் கொண்டுள்ளது. கட்சியின் செல்வாக்கு பெரும்பாலும் மூன்று மாவட்டங்களுக்கு மட்டுமே வரையறுக்கப்பட்டுள்ளது. இந்தக் கட்சி மஹாராட்டிராவில் புனே சேர்ந்த கேசவராவ் ஜேதே, சங்கரராவ் மோரே, மும்பை சேர்ந்த பவுசாகேப் ராவத், சதாரா சேர்ந்த நானா பாட்டீல், சோலாப்பூரைச் சேர்ந்த துல்ஷிதாஸ் ஜாதவ், பெல்காமைச் சேர்ந்த தாஜிபா தேசாய், கோலாப்பூரைச் சார்ந்த மாதவராவ் பாகல், அகமதுநகரைச் சேர்ந்த பி. கே. பாப்கர் மற்றும் தத்தா தேஷ்முக், வித்தலராவ் ஹண்டே மற்றும் பலர் மூலம் நிறுவப்பட்டது.
மஹாராஷ்டிராவின் முன்னாள் சட்டமன்ற உறுப்பினர் ஜெயந்த் பிரபாகர் பாட்டீல் கட்சியின் பொதுச் செயலாளராக உள்ளார். குறிப்பாக ராய்காட் மாவட்டத்தில் இக்கட்சிக்கு செல்வாக்கு உள்ளது, மேலும் மகாராஷ்டிராவில் ராய்காட், சோலாப்பூர், நாஷிக், நாக்பூர், நாந்தேட் மற்றும் பரபானி ஆகிய மாவட்டங்களில் உறுப்பினர்களைக் கொண்டுள்ளது.
# இந்திய விவசாயிகள் மற்றும் தொழிலாளர் கட்சி

## தேர்தல் முடிவுகள்

2014 மகாராஷ்டிரா சட்டப்பேரவைத் தேர்தலில் தனது 88ஆவது வயதில், கட்சியின் கணபத்ராவ் தேஷ்முக் சங்கோல் தொகுதியில் 94,374 வாக்குகள் பெற்று, சிவசேனா கட்சியின் சாஜிபாபு பாட்டிலை 25,224 வாக்குகள் வித்தியாசத்தில் வெற்றி பெற்றார்.
# கார்கில் சட்டமன்றத் தொகுதி

**கார்கில் சட்டமன்றத் தொகுதி** (*Kargil Assembly constituency*) என்பது இந்தியாவின் வட மாநிலமான சம்மு காசுமீரின் சம்மு காசுமீர் சட்டமன்றத்தில் 2019 வரை செயல்பாட்டிலிருந்த ஒரு தொகுதியாகும். கார்கில் சட்டமன்றத் தொகுதி, லடாக் மக்களவைத் தொகுதியின் ஒரு பகுதியாகவும் இருந்தது.
# கார்கில் சட்டமன்றத் தொகுதி

## சட்டப்பேரவை உறுப்பினர்

- 1962: அகா சையத் இப்ராகிம் சா, ஜம்மு காஷ்மீர் தேசிய மாநாட்டு கட்சி
- 1967: காச்சு முகமது அலி கான், சுயேச்சை
- 1972: காச்சு முகமது அலி கான், சுயேச்சை
- 1977: முன்ஷி ஹபீபுல்லா, ஜம்மு காஷ்மீர் தேசிய மாநாட்டு கட்சி
- 1983:முன்ஷி அபீபுல்லா, ஜம்மு காஷ்மீர் தேசிய மாநாட்டு கட்சி
- 1987: கமர் அலி அகுன், ஜம்மு காஷ்மீர் தேசிய மாநாட்டு கட்சி
- 1996: கமர் அலி அகுன், ஜம்மு காஷ்மீர் தேசிய மாநாட்டு கட்சி
- 2002: ஹாஜி நிசார் அலி, சுயேச்சை உறுப்பினர்
- 2008: கமர் அலி அகுன், ஜம்மு காஷ்மீர் தேசிய மாநாட்டு கட்சி
- 2014: அசுகர் அலி கர்பாலை, இந்திய தேசிய காங்கிரசு
# சன்சுகர் சட்டமன்றத் தொகுதி

**சன்சுகர் சட்டமன்றத் தொகுதி** (*Zanskar Assembly constituency*) இந்தியாவின் வட மாநிலமான சம்மு காசுமீரின் முந்தைய சம்மு காசுமீர் சட்டமன்றத்தின் ஒரு தொகுதியாகும். சன்சுகர் லடாக் மக்களவைத் தொகுதியின் ஒரு பகுதியாகவும் இருந்தது.
# சன்சுகர் சட்டமன்றத் தொகுதி

## சட்டப்பேரவை உறுப்பினர்

- 1996: முகமது அப்பாசு, ஜம்மு காஷ்மீர் தேசிய மாநாட்டு கட்சி
- 2002: முகமது அப்பாசு, ஜம்மு காஷ்மீர் தேசிய மாநாட்டு கட்சி
- 2005: குலாம் ராசா, சுயேச்சை
- 2008: பெரோசு அகமது கான், ஜம்மு காஷ்மீர் தேசிய மாநாட்டு கட்சி
- 2014: சையத் முகமது பாகிர் ரிசுவி, சுயேச்சை
# பொட்டாசியம் முப்புளோரோ அசிட்டேட்டு

## தயாரிப்பு

முப்புளோரோஅசிட்டிக் அமிலத்துடன் பொட்டாசியம் ஐதராக்சைடு, பொட்டாசியம் கார்பனேட்டு அல்லது பொட்டாசியம் பைகார்பனேட்டு ஆகியனவற்றைச் சேர்த்து வினைபுரியச் செய்வதன் மூலம் பொட்டாசியம் முப்புளோரோ அசிட்டேட்டு
தயாரிக்கப்படுகிறது.  
::CF<sub>3</sub>COOH + KOH → CF<sub>3</sub>COOK + H<sub>2</sub>O
# பொட்டாசியம் முப்புளோரோ அசிட்டேட்டு

## பண்புகள்

வெப்பப்படுத்தினால் பொட்டாசியம் முப்புளோரோ அசிட்டேட்டு சிதைவடையும். 220 °செல்சியசு வெப்பநிலையில் அதிகபட்ச சிதைவு விகிதத்தை அடையும். பொட்டாசியம் புளோரைடு, சில ஆவியாகும் பொருட்கள், கார்பன் டை ஆக்சைடு, கார்பன் மோனாக்சைடு, முப்புளோரோ அசிட்டைல் புளோரைடு போன்றவை விளைபொருட்களாகும்..
# உதம்பூர் சட்டமன்றத் தொகுதி

**உதம்பூர் சட்டமன்றத் தொகுதி** (*Udhampur Assembly constituency*) என்பது இந்தியாவின் வட மாநிலமான சம்மு காசுமீரின் சம்மு காசுமீர் சட்டமன்றத்தில் செயல்பாட்டிலிருந்த ஒரு சட்டமன்றத் தொகுதிகளில் ஒன்றாகும். உதம்பூர் மக்களவை தொகுதியின் ஒரு பகுதியாகவும் இருந்தது.
# உதம்பூர் சட்டமன்றத் தொகுதி

## சட்டப்பேரவை உறுப்பினர்கள்

| 1962 | அமர்நாத் சர்மா | ஜம்மு காஷ்மீர் தேசிய மாநாட்டு கட்சி |
| --- | --- | --- |
| 1967 | எச். ராஜ் | இந்திய தேசிய காங்கிரசு |
| 1972 | தேவ் தத் |  |
| 1977 | சிவ் சரண் குப்தா | சுயேச்சை |
| 1983 | பாலக் ராம் | இந்திய தேசிய காங்கிரசு |
| 1987 |  |  |
| 1996: | சிவ் சரண் குப்தா | பாரதிய ஜனதா கட்சி |
| 2002 | பல்வந்த் சிங் மன்கோடியா | ஜம்மு காஷ்மீர் தேசிய சிறுத்தைகள் கட்சி |
| 2008 |  |  |
| 2014 | பவன் குமார் குப்தா | சுயேச்சை |
# சா ஆலாம் வழித்தடம்

**சா ஆலாம் வழித்தடம்** (ஆங்கிலம்: *Shah Alam Line* அல்லது *LRT Shah Alam Line*; அல்லது *LRT Bandar Utama-Johan Setia Line*; மலாய்: *Laluan Shah Alam* அல்லது *Laluan LRT Bandar Utama–Johan Setia*) என்பது மலேசியா, கிள்ளான் பள்ளத்தாக்கு பகுதியில், சா ஆலாம் மற்றும் கிள்ளான் நகர்ப்புறங்களுக்குச் சேவை செய்யும் ஒரு விரைவுத் தொடருந்து வழித்தடம் ஆகும். தற்போது இந்த வழித்தடம் கட்டுமானத்தில் உள்ளது.  
இது மூன்றாவது இலகு விரைவு தொடருந்து வழித்தடமாகவும், கிள்ளான் பள்ளத்தாக்குப் பகுதியில் நான்காவது முழு தானியங்கி மற்றும் ஓட்டுநர் இல்லாத தொடருந்து அமைப்பாகவும் இருக்கும்.
# சா ஆலாம் வழித்தடம்

## பொது

பிரசரானா மலேசியாவின் ரேபிட் ரெயில் துணை நிறுவனத்தின் ரேபிட் கேஎல் அமைப்பின் ஒரு பகுதியாக இந்த வழித்தடம் இயக்கப்படும். 24 ஏப்ரல் 2013-இல் இந்தத் திட்டம் பிரசரானா மலேசியா நிறுவனத்தினால் அறிவிக்கப்பட்டது.  
இந்த வழித்தடம் மலேசியாவின் கோலாலம்பூர் மற்றும் அதைச் சுற்றியுள்ள கிள்ளான் பள்ளத்தாக்கு பகுதியில் அமல்படுத்தப்பட்ட கிள்ளான் பள்ளத்தாக்கு ஒருங்கிணைந்த போக்குவரத்து அமைப்பின் (*Klang Valley Integrated Transit System*) ஒரு பகுதியாகும்.
# சா ஆலாம் வழித்தடம்

## பொது

### 25 நிலையங்கள்

இந்த வழித்தடத்தில் 25 நிலையங்கள் உள்ளன. 37.8 கிமீ நீளமுள்ள இந்த வழித்தடத்தில், பெரும்பாலும் உயரமான மேம்பால அடுக்குகளில் எல்ஆர்டி நிலையங்கள் இயங்குகின்றன. அத்துடன் ஒரே ஒரு நிலத்தடி நிலையம் மட்டுமே உள்ளது.  
இந்த வழித்தடத்தில், **** பண்டார் உத்தாமா எம்ஆர்டி நிலையத்தில் எம்ஆர்டி காஜாங் வழித்தடம்; கிளன்மேரி எல்ஆர்டி நிலையத்தில் கிளானா ஜெயா வழித்தடம் எனும் இரண்டு பரிமாற்ற வழித்தடங்களின் சேவைகளும் உள்ளன.
# சா ஆலாம் வழித்தடம்

## வரலாறு

### திட்டச் சீரமைப்பு

திட்டத்திற்கான அதிக செலவு; வழித்தடத்தின் நிலத்தடி பகுதியில் தேவையற்ற சுரங்கப்பாதைகள்; மற்றும் அப்பகுதியில் குறைவான பயணிகளின் எண்ணிக்கை; ஆகியவை செலவைக் குறைக்க முடிவு செய்த காரணங்கள் என குறிப்பிடப்பட்டது.  
மேலும் சில செலவுக் குறைப்பு நடவடிக்கைகளும் மேற்கொள்ளப்பட்டன.  
- ஆறு பெட்டிகள் கொண்ட தொடருந்துகளை மூன்று பெட்டிகள் கொண்ட தொடருந்துகளாக மாற்றுவது
- தொடருந்துகளை 42-இல் இருந்து 22-ஆகக் குறைப்பது
- நிலையங்களின் அளவைக் குறைப்பது
- விலையுயர்ந்த தொழில் நுட்பங்களைக் குறைப்பது
- பிற செலவுகளைக் குறைப்பது  
கட்டுமான நிறைவு காலம், 2020-இல் இருந்து 2024 வரை நீட்டிக்கப்பட்டது.
# சா ஆலாம் வழித்தடம்

## கிள்ளான் பள்ளத்தாக்கு வழித்தடங்கள்

- பத்துமலை–புலாவ் செபாங் வழித்தடம்
- தஞ்சோங் மாலிம்–கிள்ளான் துறைமுக வழித்தடம்
- அம்பாங் வழித்தடம்–செரி பெட்டாலிங் வழித்தடம்
- அம்பாங் வழித்தடம்–செரி பெட்டாலிங் வழித்தடம்
- கிளானா ஜெயா வழித்தடம்
- கேஎல்ஐஏ விரைவுத் தொடருந்து
- கேஎல்ஐஏ போக்குவரத்து
- கோலாலம்பூர் மோனோரெயில்
- காஜாங் வழித்தடம்
- கேஎல் சென்ட்ரல்–இஸ்கைபார்க்
- சா ஆலாம் வழித்தடம்
- புத்ராஜெயா வழித்தடம்
- எம்ஆர்டி சுற்று வழித்தடம்
- சன்வே விரைவுப் பேருந்து வழித்தடம்
# சா ஆலாம் வழித்தடம்

## காட்சியகம்

**கட்டுமானத்தில் உள்ள நிலையங்கள்**
# சந்தன அபேரத்ன

**சந்தன அபேரத்ன** ஓர் இலங்கை அரசியல்வாதி ஆவார். தற்போது அரச நிர்வாகம், மாகாண சபைகள் மற்றும் உள்ளூராட்சி அமைச்சராக பணியாற்றுகிறார். அவர் 2024 இலங்கை நாடாளுமன்றத் தேர்தலில் தேசிய மக்கள் சக்தி உறுப்பினராக புத்தளம் மாவட்டத்தில் இருந்து இலங்கை நாடாளுமன்றத்திற்குத் தேர்ந்தெடுக்கப்பட்டார்.
# சிவ் சரண் குப்தா

**சிவ் சரண் குப்தா** (*Shiv Charan Gupta*)(பிறப்பு 3 மார்ச் 1925 உதம்பூர், சம்மு காசுமீர்-இறப்பு 15 மார்ச் 2008, உதம்புர், சம்மு காசுமீர்) என்பவர் இந்திய அரசியல்வாதியும் சம்மு காசுமீர் சட்டப் பேரவை மேனாள் உறுப்பினரும் ஆவார். இவர் பாரதிய ஜனதா கட்சியின் உறுப்பினர் ஆவார். உதம்பூர் மாவட்டத்தில் உள்ள உதம்பூர் சட்டமன்றத் தொகுதியிலிருந்து சம்மு காசுமீர் சட்டமன்ற உறுப்பினராக குப்தா இருந்தார் 1996 முதல் 2001 வரை பதவி வகித்துள்ளார்.
# எஸ்எஸ்15 எல்ஆர்டி நிலையம்

**எஸ்எஸ்15 எல்ஆர்டி நிலையம்** அல்லது **எஸ்எஸ்15 இலகு விரைவுப் போக்குவரத்து நிலையம்** (ஆங்கிலம்: *SS15 LRT Station*; மலாய்: *Stesen LRT SS15*; சீனம்: SS15站) என்பது மலேசியா, கோலாலம்பூர், கிளானா ஜெயா வழித்தடத்தில் உயர்த்தப்பட்ட இலகுரக விரைவுப் போக்குவரத்து *(LRT)* நிலையமாகும்.  
இந்த நிலையம் சிலாங்கூர், சுபாங் ஜெயா, SS15; SS17 சுற்றுப்புறங்களை இணைக்கிறது; மற்றும் இந்த நிலையம் சுபாங் ஜெயா ஜெங்கா சாலையில் அமைந்துள்ளது.
# எஸ்எஸ்15 எல்ஆர்டி நிலையம்

## அமைவு

கிள்ளான் பள்ளத்தாக்கு இலகு விரைவுப் போக்குவரத்து விரிவாக்கத் திட்டம், கிளானா ஜெயா எல்ஆர்டி நிலையம் தொடங்கி புத்ரா அயிட்ஸ் எல்ஆர்டி நிலையம் வரை நீடித்தது.  
SS15 பகுதியில் இந்த நிலையம் அமைந்து இருந்ததால், எஸ்எஸ்15 எனும் பெயரும் இந்த நிலையத்திற்குச் சூட்டப்பட்டது.
# எஸ்எஸ்15 எல்ஆர்டி நிலையம்

## அமைவு

### சுபாங் ஜெயா

SS15; SS17, சுபாங் ஜெயா ஆகியவற்றின் சுற்றுப்புறங்கள் இந்த நிலையத்திற்கு அருகில் அமைந்துள்ளன.
# எஸ்எஸ்15 எல்ஆர்டி நிலையம்

## கிளானா ஜெயா வழித்தடம்

கிளானா ஜெயா வழித்தடம் அல்லது கிளானா ஜெயா இலகு விரைவு தொடருந்து வழித்தடம்' (*LRT Kelana Jaya Line*) என்பது மலேசியா கிள்ளான் பள்ளத்தாக்கு பகுதியில் அமைந்துள்ள ஓர் இலகு விரைவு தொடருந்து வழித்தடம் (*Light Rapid Transit Line*) (**LRT**) ஆகும்.  
இந்த வழித்தடம் மலேசியாவில் முதல் முழு தானியங்கி மற்றும் ஓட்டுநர் இல்லாத தொடருந்து அமைப்பைக் கொண்டதாகும்.  
இந்த வழித்தடம் மலேசியாவின் கோலாலம்பூர் மற்றும் அதைச் சுற்றியுள்ள கிள்ளான் பள்ளத்தாக்கு பகுதியில் அமல்படுத்தப்பட்ட ஒருங்கிணைந்த போக்குவரத்து அமைப்பின் (*Klang Valley Integrated Transit System*) ஒரு பகுதியாகும்.  
கிளானா ஜெயா வழித்தடத்தில் 37 நிலையங்கள் உள்ளன. 46.4 கிமீ நீளமுள்ள பாதையில் பெரும்பாலும் நிலத்தடி மற்றும் உயரமான மேம்பால அடுக்குகளில் எல்ஆர்டி நிலையங்கள் இயங்குகின்றன.
# வஞ்சித் பகுஜன் ஆகாடி

**வஞ்சித் பகுஜன் ஆகாடி** (*Vanchit Bahujan Aagadi*) என்பது பிரகாஷ் அம்பேத்கரால் 20 மார்ச் 2018 அன்று நிறுவப்பட்ட ஒரு இந்திய அரசியல் கட்சியாகும். இந்தக் கட்சி முதன்மையாக மஹாராஷ்டிராவை அடிப்படையாகக் கொண்டு இயங்குகிறது. வஞ்சித் பகுஜன் ஆகாடி ஜோதிபா கோவிந்த ராவ் புலே மற்றும் அம்பேத்கரிச சித்தாந்தத்தை பின்பற்றுகிறது.
# வஞ்சித் பகுஜன் ஆகாடி

## வரலாறும் பின்னணியும்

2018 சனவரி 1 அன்று, தங்கர் சமூக மக்கள் மகாராஷ்டிராவின் பாந்தர்பூரில் நடத்திய மாநாட்டில் வஞ்சித் பகுஜன் ஆகாடி என்ற பெயர் முதன்முதலில் பயன்படுத்தப்பட்டது. மாநாட்டுக்கு பிரகாஷ் அம்பேத்கர் தலைமை தாங்கினார். இதுவரை சுமார் 100 சிறிய அரசியல் கட்சிகளும் சமூக அமைப்புகளும் இந்த மாநாட்டில் பங்கேற்றுள்ளன.
# அம்பேத்கரிசம்

**அம்பேத்கரிசம் (**Ambedkarism) என்பது இந்தியப் பொருளாதார வல்லுநரும், வழக்கறிஞரும், சமூகச் சீர்திருத்தவாதியுமான பீ. ஆர்.அம்பேத்கரின் போதனை, சித்தாந்தம் அல்லது தத்துவம் என்று அழைக்கப்படுகிறது. சகோதரத்துவம், சனநாயகம், வகுப்புவாதத் தொகுதிகள், இந்து மதத்திலிருந்து மதம் மாறுதல், அரசியல் அதிகாரம், சட்டத்தின் ஆட்சி, நவாயனம் போன்ற விசயங்களில் அம்பேத்கரிசம் சிறப்பு கவனம் செலுத்துகிறது.
;
# அம்பேத்கரிசம்

## இதனையும் காண்க

- அம்பேத்கர் மக்கள் இயக்கம்
- தி கேஸ்ட்லெஸ் கலெக்டிவ்
- விடுதலைச் சிறுத்தைகள் கட்சி
- பாம்செப்
- பகுஜன் சமாஜ் கட்சி
# தினாக்சைட்டு

**தினாக்சைட்டு** (*Tinaksite*) என்பது K<sub>2</sub>Na(Ca,Mn<sup>2+</sup>)<sub>2</sub>TiO[Si<sub>7</sub>O<sub>18</sub>(OH)] என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும்.Tnk வடக்கு உருசியாவில் இக்கனிமம் கண்டறியப்பட்டது. தினாக்சைட்டு சாம்பல்-வெள்ளை, மஞ்சள், ஆரஞ்சு அல்லது பழுப்பு நிறமாகக் காணப்படுகிறது. மேலும் இது பெரும்பாலும் சிலிக்கேட்டு வகை கனிமமான சாரோயிட்டு கனிமத்துடன் காணப்படுகிறது. கனிமத்தின் பகுதிக் கூறுகளாக உள்ள தைட்டானியம், சோடியம், பொட்டாசியம், சிலிக்கான் ஆகிய தனிமங்களின் பெயர்களிலிருந்து இக்கனிமத்தின் பெயர் பெறப்பட்டது. பன்னாட்டு கனிமவியல் சங்கம் முதன்முதலில் 1965 ஆம் ஆண்டில் தினாக்சைட்டு கனிமத்தை ஒரு கனிமமாக அங்கீகரித்தது.  
பன்னாட்டு கனிமவியல் சங்கம் இலெகோண்டைட்டு கனிமத்தை Tnk என்ற குறியீட்டால் அடையாளப்படுத்துகிறது.
# ஊசல் (அரசியல்)

**ஊசல்** (Swing) என்பது தேர்தலின் பொது வாக்காளர் ஆதரவு நிலைபாட்டில் எற்படும் கணக்கிடும் ஓர் பகுப்பாய்வைக் குறிக்கிறது. ஒரு தேர்தலுக்கும் மற்றொரு தேர்தலுக்கும் எற்படும் நேர்மறை அல்லது எதிர்மறை நிலைபாட்டை சதவிகித முறையில் கணக்கிடும் முறையாகும். பல கட்சி ஊசலாட்டம் என்பது வேட்பாளர்கள் அல்லது கட்சிகளுக்கு இடையேயான வாக்காளர்களின் விருப்பத்தில் ஏற்படும் மாற்றத்தை குறிக்கிறது. ஒரு குறிப்பிட்ட தேர்தல் மாவட்டத்தையோ அல்லது ஒரு குறிப்பிட்ட மக்கள் தொகையையோ அளவைக்கு எடுத்துக்கொண்டு பகுப்பாய்வு செய்ய அல்லது கணக்கிட இம்முறை உதவுகிறது.
# ஊசல் (அரசியல்)

## கணக்கீடு

ஒரு குறிப்பிட்ட தேர்தலில் பெற்ற வாக்கு சதவீதத்தையும், முந்தைய தேர்தலில் அதே கட்சி அல்லது வேட்பாளரின் வாக்கு சதவீதத்தையும் ஒப்பிட்டு ஊசலாட்டம் கணக்கிடப்படுகிறது.
# ஊசல் (அரசியல்)

## ஊசலாடும் வாக்காளர்

தேர்தலில் யாருக்கு வாக்களிக்க வேண்டும் என்பதை முடிவு செய்யாத ஒருவரை *ஊசலாடும் வாக்காளர்* என்று தேர்தல் கருத்துக் கணிப்பாளர்கள் கருதுகிறார்கள்.
# ஊசல் (அரசியல்)

## மிதக்கும் வாக்காளர்

எப்போதும் ஒரே அரசியல் கட்சிக்கு வாக்களிக்காத ஒருவர் கட்சி சாரா வாக்காளர் ஆவார். இத்தகைய வாக்காளர்கள் *மிதக்கும் வாக்காளர்* என்று தேர்தல் கருத்துக் கணிப்பாளர்கள் கருதுகிறார்கள்.
# தூவானத் தும்பிகள்

***தூவானத் தும்பிகள்*** என்பது 1987-ஆம் ஆண்டு வெளியான மலையாள மொழி காதல் திரைப்படமாகும். இத்திரைப்படத்தை பி. பத்மராஜன் எழுதி இயக்கினார். இது அவர் எழுதிய புதினமான *உதகப்போலயே* என்பதை அடிப்படையாகக் கொண்டது. இத்திரைப்படம் வணிக அடிப்படையில் தோல்வியடைந்த போதிலும், இன்றும் ரசிகர்களால் பெரிதும் விரும்பப்படுகிறது. இது ஐ. பி. என் லைவ் வெளியிட்ட என்றும் சிறந்த இந்திய திரைப்படங்களின் பட்டியலில் எட்டாவது இடத்தைப் பிடித்தது. இத்திரைப்படமானது சிறந்த இசை, பாடல்கள், உரையாடல்கள், கதாபாத்திரங்கள், விரிவான திரைக்கதை, மோகன்லால் மற்றும் சுமலதாவின் நடிப்பு ஆகியவைகளுக்காகப் பரவலாக அறியப்படுகிறது. இத்திரைப்படத்தில் மழை என்பது ஒரு முக்கிய கருப்பொருளாகவும் கிட்டத்தட்ட ஒரு கதாபாத்திரமாகவும் சித்தரிக்கப்பட்டுள்ளது.
# தூவானத் தும்பிகள்

## கதைச்சுருக்கம்

ஜெயகிருஷ்ணன் மணமாகாத ஒரு இளைஞர். அவர் ஒன்றுக்கொன்று முரணான இரட்டை வாழ்க்கையை வாழ்கிறார். ஒரு புறம் நகரத்தில் உள்ள தனது நண்பர்களுடன் வாழ்க்கையை கொண்டாடும் ஒரு துணிச்சலான பையனாக வாழ்கிறார். இன்னொரு புறம் தனது தாயுடனும் சகோதரியுடனும் அவர்களின் கிராமத்தில் சிக்கனமான, குடும்பப் பொறுப்புள்ள ஒரு மனிதனாக வாழ்கிறார் . அவரது இரட்டை வாழ்க்கை, கிளாரா, ராதா ஆகிய இரண்டு பெண்களை எப்படி காதலிக்கிறார், அவர்களுக்கு இடையே முடிவெடுப்பதில் அவருக்கு ஏற்படும் சிரமம் ஆகியவற்றைப் பற்றிய படம் இது.
# தூவானத் தும்பிகள்

## கதாப்பாத்திரங்கள்

- மன்னாரத்தோடி ஜெயகிருஷ்ணனனாக மோகன்லால்
- கிளாராவாக சுமலதா
- ராதாவாக பார்வதி
- ரிஷி (ஜெயகிருஷ்ணனின் நண்பர்) வேடத்தில் அசோகன்
- தங்கலாக பாபு நம்பூதிரி
- ராதாவின் சகோதரர் மாதவனாக சிறீநாத்
- ஜெயகிருஷ்ணனின் தாயார் லட்சுமியாக சுகுமாரி
- ரவுன்னி அல்லது ராமனுன்னி நாயராக செகதி சிறீகுமார்
- ராதாவின் தந்தையாக சுகுமாரனாக சங்கரதி
- மேத்யூ சோசப்பாக எம். ஜி. சோமன் (கிளாராவின் கணவராக கேமியோ)
- ஜெயகிருஷ்ணனின் சகோதரியான மாலினியாக சுலக்சனா
- ராதாவின் உறவினரான ரஞ்சினியாக செயலிலிதா.
- சாந்தகுமாரி
- பாபுவாக அலெக்சு மேத்யூ (தேவமாதா பேருந்து நிறுவனத்தின் உரிமையாளர்)
# செபஸ்டியன் குளத்துங்கல்

**செபஸ்டியன் குளத்துங்கல்** (*Sebastian Kulathunkal*) ஓர் இந்திய அரசியல்வாதி ஆவார். இவர் மே 2021 முதல் கேரள சட்டமன்றத்தின், பூஞ்சார் சட்டமன்றத் தொகுதியின் சட்டமன்ற உறுப்பினராக பணியாற்றுகிறார். குளத்துங்கல் கேரள காங்கிரசு (எம்) கட்சியை சார்ந்தவராவார். 2021 தேர்தலில், முந்தைய சட்டமன்ற உறுப்பினரான பி. சி. ஜார்ஜை எதிர்த்து 16,581 வாக்குகள் வித்தியாசத்தில் வெற்றி பெற்றார்.
# குருநானக் தாம் குருத்துவாரா

**குருத்துவாரா குரு நானக் தாம்** (*Gurudwara Guru Nanak Dham*) என்பது இந்தியாவின், தமிழ்நாட்டின், இராமேசுவரத்தில் உள்ள ஒரு குருத்துவார் ஆகும். முதல் சீக்கிய குருவான குரு நானக், சுமார் 1511 இல் இராமேசுவரத்திற்கு வந்ததன் நினைவாக இந்த குருத்துவாரா கட்டப்பட்டது. இந்த குருத்வாராவை தமிழ்நாடு ஆளுநர், சுர்சித் சிங் பர்னாலா 2005 இல் பார்வையிட்டார். பின்னர் குருத்வாராவை பழுதுபார்ப்பதற்கும் விரிவுபடுத்துவதற்கும் உதவி செய்வதாக அதன் பொறுப்பாளர்களுக்கு உறுதியளித்தார்.  
அதன் பின்னர் குருத்வாரா விரிவாக்கப்பட்டது. இராமேசுவரத்தில் சீக்கியர்களின் எண்ணிக்கை அதிகம் இல்லாததால், இது சென்னையில் உள்ள, ஸ்ரீ குருநானக் சத் சங் சபா குருத்வாராவின் நிர்வாகத்தால் பராமரிக்கபடுகிறது.
# கிராப்சோயிடே

**கிராப்சோயிடே** (*Grapsoidea*) நண்டுகளின் ஒரு மீப்பெரும் குடும்பமாகும். இவை நன்கு அறியப்பட்டவை. இவற்றில் பெரும்பான்மையானவை நிலப்பரப்புகளில் வாழக் கூடியன. இவை இனப்பெருக்கம் செய்ய மட்டுமே கடலுக்குச் செல்கின்றன. ஒரு சில நன்னீரில் வாழ்பவையாக உள்ளன. மிகவும் வழக்கமான வாழ்க்கை முறையைக் கொண்ட மற்றொரு நன்கு அறியப்பட்ட சிற்றினம் சீன நடு நண்டு, *எரியோசீர் சைனென்சிசு* ஆகும்.  
*கிராப்சிடே* மற்றும் *பிளாகுசிடே* வகைப்பாட்டியலில் திருத்தம் தேவைப்படுகிறது. பிளாகுசிடே ஒற்றைத்தொகுதி மரபு உயிரினத் தோற்றம்<nowiki/>கொண்டவை அல்ல. *செசார்மிடே* குடும்பத்திலுள்ள பல பேரினங்களுக்கும் இது பொருந்தும்.  
*கிராப்சோயிடே*யாவின் மிக நெருக்கமான வாழக்கூடிய உறவினவையாக *ஊசிபோடோய்டியா* உள்ளது. உண்மையில், இவை ஒன்றையொன்று பொறுத்தவரை பலதொகுதி உயிரினத் தோற்றம் கொண்டவை என்று தோன்றுகிறது. மேலும் *ஊசிபோடோய்டியாவை* *கிராப்சோயிடேவுடன்* இணைப்பது உத்தரவாதமாகத் தெரிகிறது.
# கமல்காட்

**கமல்காட்** (*Kamalgad*) (தாமரைக் கோட்டை) என்பது இந்தியாவின் மகாராட்டிர மாநிலத்திலுள்ள வய் என்னும் ஊரிலுள்ள ஒரு சதுரமான மலைக் கோட்டை ஆகும்.
# கமல்காட்

## அமைவிடம்

இது வய்க்கு மேற்கே பத்து மைல் (16 கி. மீ) தொலைவிலும், சாதாராவிலிருந்து 32 கி.மீ. தொலைவிலும் உள்ளது. இதன் ஆயத்தொலைவுகள் 18°05 'N, 74°00' E. இது கடல் மட்டத்திலிருந்து 4,511 அடி (1,375 மீ) உயரத்தில் உள்ளது.
# கமல்காட்

## வரலாறு

கோட்டையை கட்டியவர் யார் என்று தெரியவில்லை. மராத்தியர் காலத்தில், கமல்காட், பாண்டவ்காட் மற்றும் இப்பகுதியில் உள்ள பிற கோட்டைகள் பிஜாப்பூரைச் சேர்ந்த ஒருவரால் நிர்வகிக்கப்பட்டன மராத்திய மொழியின் இப்போது செயலிழந்த மோடி எழுத்துகளில் எழுதப்பட்ட ஆரம்பகால ஆவணங்கள் கோட்டையை 'கட்டல்காட்' என்று குறிப்பிடுகின்றன. இந்த ஆவணங்கள் குறித்து விரிவான ஆய்வு நடந்து வருகிறது. 1818 ஏப்ரலில், மேஜர் தாட்சர் தலைமையிலான பிரித்தானிய படைக்கு எதிராக கமல்காட் வீழ்ந்தது. ஆங்கிலேயர்களின் கீழ், இது போர்க் கைதிகளை தூக்கிலிட இக்கோட்டைப் பயன்படுத்தப்பட்டது.
# கமல்காட்

## முக்கிய அம்சங்கள்

இந்தக் கோட்டை 3 முதல் 4 ஏக்கர் பரப்பளவில் ஒரு தட்டையான நிலப்பரப்பை உள்ளடக்கியுள்ளது. இது செங்குத்தான பாறைகளால் சூழப்பட்டுள்ளது. மேலும் இந்த பாறையை ஆபத்தான முறையில் ஏறுவதன் மூலம் மட்டுமே அடைய முடியும். முன்னதாக, ஒரு செயற்கை சுரங்கப்பாதை மூலம் அணுகுமுறை இருந்தது. இது பாறையின் அடிவாரத்தில் தொடங்கி மேலே வெளிப்பட்டது. இப்போது இந்த சுரங்கப்பாதை ஒரு பெரிய பாறை விழுந்து மூடப்பட்டது. அது ஒருபோதும் அகற்றப்படவில்லை.
# கிராப்சிடே

**கிராப்சிடே** (*Grapsidae*) என்பது சதுப்பு நண்டு, **கடற்கரை நண்டு** அல்லது **டலோன் நண்டு** என்று பல்வேறு பெயர்களில் அறியப்படும் நண்டுகளின் குடும்பமாகும். இந்தக் குடும்பம் ஒற்றைத் தொகுதி பிறப்பு உயிரிக்கிளையினை உருவாக்கியது உறுதி செய்யப்படவில்லை. இவை கடற்கரையோரப் பாறைகள், முகத்துவாரங்கள், சதுப்பு நிலங்கள் மற்றும் சில சந்தர்ப்பங்களில் மிதக்கும் கடற்பாசி மற்றும் மிதவை ஆகியவற்றிற்கு இடையே காணப்படுகின்றன.
# கிராப்சிடே

## பேரினங்கள்

முன்பு *கிராப்சிடே* குடும்பத்தின் துணைக் குடும்பங்களாகக் கருதப்பட்ட பல பேரினங்கள் இப்போது *வருணிடே* மற்றும் *பிளாகுசிடே* உள்ளிட்ட குடும்பங்களாகக் கருதப்படுகிறது. நாற்பது சிற்றினங்கள் பத்து பேரினங்களின் கீழ் இக்குடும்பத்தில் உள்ளன. இரண்டு சிற்றினங்கள் புதைபடிவங்களிலிருந்து மட்டுமே அறியப்படுகின்றன.  
- *ஜியோக்ராப்சசு* <small>இசுடிம்ப்சன், 1858</small>
- *கோனியோப்சிசு* <small>தி ஹான், 1833</small>
- *கிராப்சசு* <small>இலாமார்க், 1801</small>
- *லெப்டோகிராப்சோடெசு* <small>மாண்ட்கோமெரி, 1931</small>
- *லெப்டோகிராப்சசு* <small>எச். மில்னே எட்வர்ட்சு, 1853</small>
- *லிட்டோகிராப்சசு* † <small>சுவிட்சர் & கரசாவா, 2004</small>
- *மெட்டோபோகிராப்சசு* <small>எச். மில்னே எட்வர்ட்சு, 1853</small>
- *மியோக்ராப்சசு* †பி<small>ளெமிங், 1981</small>
- *பாச்சிகிராப்சசு* <small>ராண்டல், 1840</small>
- *பிளேன்சு* <small>போடிச், 1825</small>
# சுப்ரதோ பக்சி

**சுப்ரதோ பக்சி** (*Subroto Bagchi*) (பிறப்பு: 31 மே 1959) இந்தியாவைச் சேர்ந்த ஓர் தொழில் முனைவோர் ஆவார். அனைத்துலகத் தகவல் தொழில்நுட்பம் சார்ந்த ஆலோசனை வழங்குதலுக்கும் செயல்படுத்துதலுக்குமான மைன்றீ என்ற நிறுவனத்தின் இணை நிறுவனர் ஆவார்.
# சுப்ரதோ பக்சி

## இளமை வாழ்க்கை

ஒடிசாவின் பட்நாகரில் மக்கான் கோபால் பக்சி மற்றும் இலபோனியா பிரோவா ஆகியோருக்கு மகனாக சுப்ரதோ பக்சி பிறந்தார். இவர் உத்கல் பல்கலைக்கழகத்தில் அரசியல் அறிவியல் பயின்றார்.
# சுப்ரதோ பக்சி

## தொழில்

1976 ஆம் ஆண்டில் ஒடிசா அரசாங்கத்தின் தொழில்துறையில் எழுத்தராக தனது பணி வாழ்க்கையைத் தொடங்கினார். அங்கு ஓராண்டு பணியாற்றிய பிறகு, 1977 ஆம் ஆண்டில் மேலாண்மை பயிற்சியாளராகச் சேர்ந்தார். 1981 ஆம் ஆண்டில், கணினி துறையில் நுழைந்தார். 1981 முதல் 1999 வரை பல கணினி நிறுவனங்களில் விற்பனை, சந்தைப்படுத்தல் மற்றும் செயல்பாடுகள் போன்ற பல்வேறு பணிகளில் பணியாற்றினார்.விப்ரோவில் மிக நீண்ட காலம் பணியாற்றினார். 1998 ஆம் ஆண்டில் விப்ரோவை விட்டு வெளியேறி *லூசண்ட் டெக்னாலஜிஸ்* நிறுவனத்தில் சேர்ந்தார். 1999 ஆம் ஆண்டில் 9 பிற இணை நிறுவனர்களுடன் இணைந்து மைன்றீயை நிறுவ *லூசெண்டை* விட்டு வெளியேறினார். மைன்றீ என்பது சுமார் 20000க்கும் மேற்பட்ட பணியாளர்களைக் கொண்ட 1 பில்லியன் டாலர் உலகளாவிய தகவல் தொழில்நுட்ப சேவை நிறுவனமாகும். இது இந்தியாவின் தேசிய பங்குச் சந்தை மற்றும் மும்பை பங்குச் சந்தையில் பட்டியலிடப்பட்டுள்ளது.  
மைன்றி தொடங்கியபோது, சுப்ரத்தோ அதன் தலைமை இயக்க அலுவலராகத் தனது பணியைத் தொடங்கினார். 2010 ஆம் ஆண்டில், இவர் அதன் துணைத் தலைவராக நியமிக்கப்பட்டார். ஏப்ரல் 1,2012 அன்று, தலைவர் பதவியை ஏற்றார். 2016 ஜனவரியில் தலைவர் பதவியில் இருந்து விலகினார். 2016 மே 1 அன்று, ஒடிசா முதலமைச்சர் நவீன் பட்நாயக்கின் அழைப்பின் பேரில், ஒடிசா திறன் மேம்பாட்டு ஆணையத்தின் தலைவராக ஆண்டுக்கு 1 ரூபாய் சம்பளத்தில் முழுநேரப் பொறுப்பை ஏற்றார்.
# பிளாகுசிடே

**பிளாகுசிடே** (*Plagusiidae*) என்பது நண்டுகளின் குடும்பமாகும். இது முன்பு கிராப்சிடே குடும்பத்தின் துணைக்குடும்பமாக கருதப்பட்டது, ஆனால் இதன் பின்னர் ஒரு குடும்பமாக இருப்பதற்குப் போதுமான தனித்துவமாகக் கருதப்படுகிறது. குடும்பம் *பிளாகுசிடே*யில் *பெர்க்னான்* மற்றும் *பிளாகுசியா* பேரினங்களை உள்ளடக்கிய *பிளாகுசினே* என்ற துணைக்குடும்பம் அடங்கும். இது லிட்டோபிலிக், இடை அலை மற்றும் துணை அலைப் பகுதியில் வாழும் நண்டுகளின் பரவலான குழுவாகும். இவை இவற்றின் வேகம் மற்றும் சுறுசுறுப்புக்குப் பெயர் பெற்றவை.  
ஆறு பேரினங்கள் இக்குடும்பத்திற்குள் சேர்க்கப்பட்டுள்ளன.  
- *தடவுசியா* <small>கினோட், 2007</small>
- *யூச்சிரோக்ராப்சசு* <small>எச். மில்னே-எட்வார்ட்சு, 1853</small>
- *குயினூசியா* <small>சூபார்ட் & குவெசுடா, 2010</small>
- *மியர்சியோகிராப்சசு* <small>துர்க்கே, 1978</small>
- *பெர்க்னான்* <small>ஜிசுடெல், 1848</small>
- *பிளாகுசியா* <small>லேட்ரெய்ல், 1804</small>
# பிளாடைட்டு

**பிளாடைட்டு** (*Blödite*) என்பது Na<sub>2</sub>Mg(SO<sub>4</sub>)<sub>2</sub>·4H<sub>2</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். நீரேறிய சோடியம் மக்னீசியம் சல்பேட்டு கனிமமாக இது கருதப்படுகிறது. கனிமமானது மஞ்சள் நிறத்தில் தெளிவாக உள்ளது. பெரும்பாலும் மாசுகள் சேர்வதால் கருமையாகிறது. ஒற்றைச்சரிவச்சுப் படிக அமைப்பில் படிகங்களாக உருவாகிறது.  
பன்னாட்டு கனிமவியம் சங்கம் பிளாடைட்டு கனிமத்தை Blö என்ற குறியீட்டால் அடையாளப்படுத்துகிறது.  
பிளாடைட்டு முதன்முதலில் 1821 ஆம் ஆண்டில் ஆத்திரிய நாட்டின் குமுந்தன் மாவட்டத்தில் பேடு இசுசில் நகரத்தில் இருந்த உப்பு படிவுகளில் கண்டறியப்பட்டது. செருமன் நாட்டின் கனிமவியலாளரும் வேதியியலாளருமான கார்ல் ஆகசுட் பிளாட்டு (1773-1820) நினைவாக கனிமத்திற்கு பிளாடைட்டு எனப் பெயரிடப்பட்டது.  
உலகளவில் கிரேட் உப்பு ஏரி, உட்டா போன்ற ஆவியாதல் வண்டல் சூழல்களில் காணப்படுகிறது.